Na temelju članka 5. Odluke o davanju u zakup javnih površina i drugih nekretnina u vlasništvu Općine Omišalj za postavljanje privremenih objekata, reklamnih i oglasnih predmeta („Službene novine Primorsko - goranske županije“ broj 17/10, 19/10, 11/11, 15/12, 55/12, 4/16, 11/18 i 13/20), članka 46. Pravilnika o lokacijama i uvjetima za postavljanje i oblikovanje privremenih objekata i predmeta („Službene novine Primorsko - goranske županije“ broj 57/10 i 12/11) i zaključka Općinske načelnice od 02.02.2021. godine, Općina Omišalj raspisuje

**JAVNI NATJEČAJ**

**za davanje u zakup javnih površina u vlasništvu Općine Omišalj**

**za postavljanje privremenih objekata**

Predmet javnog natječaja je davanje u zakup javne površine u vlasništvu općine Omišalj za postavljanje privremenih objekata na sljedećim lokacijama:

**I. Kiosci, štandovi i reklamni predmeti**

**1. Lokacija za davanje u zakup javne površine za postavu kioska i zakup 29,00 m2 terase uz kiosk u Omišlju (mikrolokacija – križanje ulice Stran i ulice Mali Kijec):**

- namjena: trgovina mješovitom robom

- razdoblje na koje se daje zakup: jedna godina od dana zaključenja ugovora

- početna cijena zakupa: 17.656,00 kn godišnje

**II. Lokacije za davanje u zakup javne površine u vlasništvu Općine Omišalj za postavu ugostiteljske i/ili terase uz trgovinu za godišnje razdoblje – 2021. godina, na sljedećim lokacijama:**

**Naselje Njivice:**

|  |  |  |  |  |
| --- | --- | --- | --- | --- |
| **Red.****broj** | **Lokacija** | **Površina u m²** | **Namjena****površine** | **Početna cijena zakupnine (kn)** |
| **1.** | Ulica Nikole Jurjevića ispred kbr. 1. (ispred ugostiteljskog objekta „Mama's“) | 3,50 | Ugostiteljska terasa | 647,50 |
| **2.** | Placa u Njivicama (ispred ugostiteljskog objekta „Vinea“) | 15,00 | Ugostiteljska terasa | 2.775,00 |
| **3.** | Placa kbr. 1 (ispred trgovine „Ivić“) | 1,60 | Terasa uz trgovinu | 352,00 |
| **4.** | Ribarska obala 1 (ispred ugostiteljskog objekta „Bourbon“) | 40,58 | Ugostiteljska terasa | 8.927,60 |
| **5.** | Ribarska obala 4 (ispred ugostiteljskog objekta „La Rosa“) | 41,34 | Ugostiteljska terasa | 9.094,80 |
| **6.** | Ribarska obala 4 (ispred ugostiteljskog objekta „Bourbon“) | 43,64 | Ugostiteljska terasa | 9.600,80 |
| **7.** | Ribarska obala 5 (ispred restorana „Miramare“) | 25,00 | Ugostiteljska terasa uz objekt udaljena 3,00 m od zelenog pojasa | 5.500,00 |
| **8.** | Ribarska obala 5 (ispred objekta „Maxi“) | 7,00 | Ugostiteljska terasa uz objekt udaljena 3,00 m od zelenog pojasa | 1.540,00 |
| **9.** | Ribarska obala 13 (ispred objekta „Rivica“) | 65,56 | Ugostiteljska terasa | 14.423,20 |
| **10.** | Ribarska obala 14 (ispred ugostiteljskog objekta „Stop“) | 20.84 | Ugostiteljska terasa | 4.584,80 |
| **11.** | Ribarska obala 15 (ispred konobe „Nora“) | 22,80 | Ugostiteljska terasa | 5.016,00 |
| **12.** | Ribarska obala 18 (ispred ugostiteljskog objekta „Kod Dide“) | 22,99 | Ugostiteljska terasa | 5.057,80 |
| **13.** | Ribarska obala 18 (ispred trgovine „Adria Mia“) | 9,30 |  Terasa uz trgovinu | 2.743,50 |
| **14.** | Ribarska obala 20 (ispred trgovine „BN“) | 30,23 | Terasa uz trgovinu | 8.917,50 |
| **15.** | Ribarska obala 21 (ispred ugostiteljskog objekta „Passage“) | 50,88 | Ugostiteljska terasa | 11.193,60 |
| **16.** | Ribarska obala 22 (ispred ugostiteljskog objekta „Fontana“) | 23,96 | Ugostiteljska terasa | 5.271,20 |
| **17.** | Ribarska obala 23 (ispred ugostiteljskog objekta „Viktorija“) | 32,11 | Ugostiteljska terasa | 7.064,20 |
| **18.** | Ribarska obala 26 (ispred ugostiteljskog objekta „Da Vinci“) | 23,10 | Ugostiteljska terasa | 5.082,00 |
| **19.** | Ribarska obala 28 (ispred objekta trgovine „Niki“) | 24,95 | Terasa uz trgovinu | 7.360,25 |
| **20.** | Ribarska obala 29 (ispred pizzerie „Dundo“) | 71,60 | Ugostiteljska terasa | 15.752,00  |
| **21.** | Ribarska obala 29 (ispred slastičarne „Dundo“) | 24,00 | Ugostiteljska terasa | 5.280,00 |
| **22.** | Ribarska obala (ispred hotela „Jadran“) | 46,71 | Ugostiteljska terasa |  10.276,20 |
| **23.** | Park kod restorana „Plava terasa“ (ispred kioska brze prehrane) | 9,00 | Ugostiteljska terasa | 1.980,00 |

**Naselje Omišalj**

|  |  |  |  |  |
| --- | --- | --- | --- | --- |
| **Red.****broj** | **Lokacija** | **Površina u m²** | **Namjena****površine** | **Početna cijena zakupnine (kn)** |
| **24.** | Put Dubca 20 (ispred ugostiteljskog objekta „Ulikva“) | 40,26 | Ugostiteljska terasa | 7.448,10 |
| **25.** | Ulica Riva pape Ivana Pavla II. kbr. 1 (ispred ugostiteljskog objekta „Na rivi“) | 50,20 | Ugostiteljska terasa | 9.287,00 |
| **26.** | Put Dubca 13 (ispred ugostiteljskog objekta „Placa“) | 57,32 | Ugostiteljska terasa | 10.604,20 |
| **27.** | Prikešte 20/I (ispred slastičarnice „Caffe“) | 12,00 | Ugostiteljska terasa | 2.220,00 |

**Na natječaju ne može sudjelovati ponuditelj koji:**

* ne ispunjava ili nije ispunjavao obveze iz ugovora sklopljenog temeljem odredbi ove Odluke,
* je već bio utvrđen najpovoljnijim ponuditeljem za lokaciju koja je predmet natječaja, ali nije sklopio ugovor o zakupu ili je sklopio ugovor i isti raskinuo prije ugovorenog roka,
* koji ima nepodmiren dug prema Općini Omišalj po bilo kojoj osnovi.

**UVJETI NATJEČAJA:**

* Pravo sudjelovanja u natječaju imaju fizičke i pravne osobe koje su registrirane za obavljanje djelatnosti i koje nemaju dugovanja prema Općini Omišalj s bilo kojeg osnova;
* Cijena godišnjeg zakupa plaća se u dva obroka, prvih 50% iznosa do 30.06.2021. godine, a drugih 50% iznosa do 31.07.2021. godine;
* Odabrani ponuditelj dužan je po potpisu ugovora ishoditi sve potrebne dozvole i suglasnosti od nadležnih tijela, poštovati higijensko - tehničke uvjete, te održavati čistoću zakupljenog zemljišta, kao i uvjete postavljanja i oblikovanja privremenih objekata i predmeta na javnim površinama određenim u Pravilniku o lokacijama i uvjetima za postavljanje i oblikovanje privremenih objekata i predmeta.

Zakupnik snosi troškove opremanja lokacije na lokacijama na kojima nije osigurana komunalna infrastruktura (električna energija, voda i odvodnja), kao i troškove uređenja zemljišta i pripreme za postavu privremene naprave. Također, zakupnik snosi troškove potrošnje električne energije i vode.

Obavezna oprema uz postavljene privremene naprave na javnim površinama čini koš za otpatke postavljen neposredno uz privremene naprave.

**Općina može otkazati ugovor o zakupu u slučaju potrebe uređenja nekretnine koja je u zakupu, odnosno radi privođenja nekretnine namjeni sukladno odgovarajućim dokumentima prostornog uređenja. U navedenom slučaju zakupnik nema pravo tražiti od Općine naknadu štete.**

**Ponuda za sudjelovanje na natječaju mora sadržavati:**

1. Pisanu ponudu s čitko napisanim imenom i prezimenom ponuditelja, adresom prebivališta, te OIB/MBG za fizičku osobu; odnosno tvrtku s adresom sjedišta te OIB/MB za pravnu osobu, s navedenim brojem telefona, naznakom rednog broja lokacije za koju se ponuda podnosi i s ponuđenom cijenom izraženom slovima i brojkama;

2. Presliku rješenja o upisu u sudski registar za pravne osobe, odnosno obrtni registar za fizičke osobe, rješenje o upisu u registar udruge, političke stranke i slično, kojom natjecatelj dokazuje da je registriran za obavljanje djelatnosti za koju podnosi ponudu;

3. Presliku osobne iskaznice ako je ponuditelj fizička osoba;

4. Potvrdu o nepostojanju duga prema Općini Omišalj;

5. Potpisanu izjavu o obavljanju djelatnosti u protekloj godini s potrebnim dokazima navedenima u izjavi (obrazac izjave dostupan je na mrežnim stranicama Općine Omišalj, dostavljaju ga samo ponuditelji za ugostiteljske terase koji su u protekloj godini radili dulje od devet mjeseci);

6. Dokaz o izvršenoj uplati jamčevine u iznosu od 10% od početnog iznosa zakupnine koja se uplaćuje na transakcijski račun Općine Omišalj broj HR91 2402 0061 8301 0000 9, model HR68, poziv na broj: 5738 - OIB ponuditelja, sa svrhom uplate: jamčevina za zakup javne površine;

7. Naznaku broja tekućeg ili žiro - računa ponuditelja te naziv poslovne banke kod koje je račun otvoren, radi povrata jamčevine. Jamčevina ponuditelja čija ponuda nije prihvaćena vraća se ponuditelju najkasnije u roku od 8 (osam) dana nakon donošenja odluke o odabiru, dok se jamčevina ponuditelja čija je ponuda prihvaćena zadržava i uračunava u iznos zakupnine.

Najpovoljnijom ponudom smatrati će se ona ponuda koja uz ispunjenje uvjeta iz natječaja sadrži najviši iznos zakupnine. U slučaju da dva ili više ponuditelja, koji ispunjavaju uvjete iz natječaja, ponude isti iznos zakupnine pravo prvenstva ima ponuditelj čija ponuda je ranije zaprimljena u Upravnom odjelu Općine Omišalj.

Odabrani ponuditelj obvezan je s Općinom Omišalj zaključiti ugovor o zakupu javne površine u roku od osam dana od dana primitka odluke o odabiru. U protivnom će se smatrati da je od prijave na natječaj odustao. Ukoliko najpovoljniji ponuditelj odustane od sklapanja ugovora o zakupu, nema pravo na povrat jamčevine.

Ponuda s utvrđenim prilozima dostavlja se u zatvorenoj omotnici s naznakom „Natječaj za zakup javnih površina – ne otvarati“, s naznačenim rednim brojem lokacije za koju se prijavljuje. Ponuda mora biti zaprimljena, bez obzira na način dostave, u Općini Omišalj na adresi: Općina Omišalj, Prikešte 13, 51513 Omišalj, najkasnije do 24.02.2021. godine do 14,00 sati. Otvaranje ponuda održati će se **26.02.2021. godine u 13,00 sati** u Općini Omišalj, Prikešte 13, Omišalj.

Nepravodobne i nepotpune ponude neće se razmatrati.

O odabiru najpovoljnije ponude ponuditelji će biti izvješteni u pisanom obliku.
Općina Omišalj zadržava pravo ne odabrati niti jednu ponudu.

Sve informacije o natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na tel: 051/661-977.

KLASA: 363-01/21-01/10

URBROJ: 2142-06-21-01-2

Omišalj, 10.02.2021. godine

**OPĆINA OMIŠALJ**